                                                                   Anexa nr. 2 la H.C.L. nr. 65/19.12.2024
                                                               
REGULAMENT
Privind procedurile de acordare de facilitati fiscale de scutire sau reducere
la plata impozitului pe cladiri si a impozitului pe teren, pentru persoanele fizice cu venituri mici

ART.1.  Persoanele fizice cu venituri mici, care pot beneficia de facilitati fiscale  de reducere sau scutire la plata impozitului pe cladiri si teren, pentru proprietatea situata la adresa de domiciliu, pe baza de cerere sunt:
a) persoanele ale caror venituri lunare sunt mai mici decat salariul minim brut pe tara:
b) persoanele fizice ale caror venituri lunare consta in exclusivitate din indemnizatie de somaj sau ajutor social.
c) copiilor orfani de ambii parinti in varsta de pana la 18 ani, sau pana la 25 ani, daca urmeaza cursurile unei institutii de invatamant;
d) persoanelor fizice  care au un contract de voluntariat incheiat cu Consiliul local al comunei Todireni pentru prestarea de activitati in domeniul situatiilor de urgenta , incheiat potrivit prevederilor H.G. nr. 1579/2005, in limita a 10 lei/persoana/luna;
e) potrivit art. 286 alin (4) din Legea  nr. 571/2003 privind Codul fiscal , la cerere, Consiliul local  va acorda, in anul 2024, scutiri de plata impozitului pe cladiri, a impozitului pe teren si a taxei de urbanism si a autorizatiei de construire, persoanelor care au suferit pierderi majore de pe urma calamitatilor naturale
ART.2  Persoanele  fizice enumerate la art.1 pot beneficia de urmatoarele facilitati fiscale :
Scutirea sau reducerea la plata impozitului pe cladiri si a impozitului pe teren se acorda numai pentru cladirea sau terenul situat la adresa de domiciliu a solicitantului, doar atata timp cat exista conditiile de la art. 1 din prezenta. 
Se calculeaza veniturile tuturor persoanelor care locuiesc impreuna cu solicitantul facilitatilor fiscale de scutire sau reducere la plata impozitului pe cladiri si a impozitului pe teren.
ART.3 Inlesnirile la plata impozitului pe cladire si a impozitului pe teren se acorda numai pe baza de cerere scrisa pentru acordare a inlesnirilor la plata impozitelor, taxelor  si a altor venituri ale bugetului local.
Cererea de acordare a facilitatii fiscale de scutire sau reducere la plata impozitului pe cladiri si a impozitului pe teren va cuprinde;
a. elementele de identificare a contribuabilului(nume, prenume, data si locul nasterii, numele si prenumele parintilor, adresa de domiciliu, seria si nr. actului de identitate , emitentul si data emiterii, cod numeric personal etc.);
b. sumele datorate  sau neachitate la bugetul local, constand in impozit pe cladiri si impozit pe teren, inclusiv  majorarile de intarziere, dobanzile si penalitatile datorate pentru neplata la termen;
c. perioada pentru care sumele sunt datorate sau neachitate, precum si data scadentei acestora;
d. natura facilitatii fiscale solicitate si o succinta prezentare a cauzelor ce au dus la imposibilitatea de plata a debitelor pentru care se solicita inlesnirea.
ART.4 Cererea de acordare a inlesnirilor la plata impozitului pe cladiri si a impozitului pe teren, impreuna cu documentele prevazute la alin. 2, se constituie intr-un dosar care se depune de catre debitor la Directia Impozite si Taxe Locale, din cadrul Primariei Todireni.
Documentele necesare scutirii sau reducerii de impozit pe cladiri si teren sunt;
a. Acte autentice, sau copii autentificate dupa acestea, ce fac dovada proprietatii (contract de vanzare- cumparare, titlu de proprietate, certificat  de mostenitor, extras de carte funciara avand o vechime mai mica de 30 zile, etc);
b. Copie dupa actul de identitate;
c. Declaratie pe proprie raspundere privind venitul net realizat, potyrivit modelului din Legea nr. 416/2001;
d. Cupon de pensii( daca este cazul);
e. Orice  alte documente  considerate utile pentru solutionarea cererii.
ART.5 Dosarul solicitantului va cuprinde in mod obligatoriu, pe langa actele si documentele enumerate mai sus, si urmatoarele:
· Rezultatele anchetei sociale efectuate de Serviciul de stare civila si autoritate tutelara din cadrul Primariei Todireni privind situatia sociala a solicitantului;
· Nota de constatare intocmita de referentul de la impozite si taxe locale cu ocazia depunerii cererii si verificarii dosarului prin care se solicita facilitatea  fiscala;
· Orice elemente care pot contribui la formularea propunerii de aprobare, de respingere sau de modificare si completare a cererii;
· Propunerea de solutionare a cererii de acordare a facilitatii fiscale,elaborate de Directia impozite sit axe locale, din cadrul primariei Todireni.
ART.6 Dosarul complet se inainteaza primarului comunei , care va intocmi propuneri de aprobare sau de respingere a cererii de scutire sau de reducere la plata impozitului pe cladiri si a impozitului pe teren.
Propunerile vor fi inaintate consiliului local pentru dezbatere, aprobare sau respingere, potrivit reglementarilor legale.
ART.7 Termenul de solutionare a dosarului privind cererea de acordare a facilitatii fiscale, de scutire sau reducere la plata impozitului pe cladiri sau a  impozitului pe teren, este de 30 zile de la data inregistrarii cererii la Directia impozite si taxe locale din cadrul Primariei Todireni.
ART.8 Scutirile sau reducerile  de la plata impozitului pe cladiri si a impozitului pe teren aferente anului fiscal 2024 pot fi solicitate si acordate atat inaintea executarii silite a debitului, cat si in timpul efectuarii acestuia.
ART.9 Executarea silita nu va fi pornita sau va fi suspendata , dupa caz, pentru creantele bugetelor locale de natura impozitului pe cladiri si a impozitului pe teren pentru care au fost stabilite reduceri sau scutiri la plata prin hotarari ale consiliului local, de la data comunicarii acestor hotarari.
ART.10 Dosarul privind cererea de acordare a facilitatii fiscale, de scutire sau de reducere la plata impozitelor pe cladiri si teren, se claseaza daca acesta nu poate fi intocmit in mod complet , respectiv daca nu cuprinde toate elementele prevazute la art. 2, din motive imputabile solicitantului , cum ar fi: refuzul de a pune la dispozitie organelor de control informatiile solicitate , neprezentarea tuturor documentelor solicitate de compartimentul de specialitate in vederea definitivarii dosarului, etc. Clasarea si motivele acesteia vor fi comunicate in scris solicitantului in termen de 10 zile de la clasarea dosarului.
ART.11 Facilitatile fiscale prevazute de prezentul regulament se pot acorda persoanelor solicitante, indreptatite , numai pentru proprietatea (cladire si teren aferent sau cote parti din acestea) situate la adresa de domiciliu a contribuabilului. 
ART.12 De facilitatile  fiscale  de scutire si reducere la plata impozitului pe cladiri si teren, beneficiaza persoanele fizice solicitante, incepand cu data de 1 a lunii urmatoare aprobarii cererii prin hotarare a consiliului local , pana la sfarsitul anului fiscal (31.12.2024), cu conditia achitarii debitelor restante pe anii anteriori si a majorarilor de intarziere , dobanzilor si penalitatilor aferente acestora.
ART.13 Persoanele fizice cu venituri mici care beneficiaza de  facilitati  fiscale de scutire sau reducere au obligatia sa declare orice modificare a situatiei veniturilor lor, in termen de 30 zile de la aparitie.
Prevederile prezentului Regulament se aplica incepand cu data de 1 a lunii urmatoare aprobarii prin hotarare a consiliului local a cererii de acordare a facilitatii fiscale de scutire sau reducere.
Facilitatea fiscala  acordata va opera pe perioada existentei conditiilor pentru care s-au acordat, urmand a se anula incepand cu data de 1 a lunii urmatoare modificarii acestora.

